CELEX: 62014CA0438
Language: hr
Date: 2016-06-02 00:00:00
Title: Predmet C-438/14: Presuda Suda (drugo vijeće) od 2. lipnja 2016. (zahtjev za prethodnu odluku koji je uputio Amtsgericht Karlsruhe – Njemačka) – Nabiel Peter Bogendorff von Wolffersdorff protiv Standesamt der Stadt Karlsruhe, Zentraler Juristischer Dienst der Stadt Karlsruhe (Zahtjev za prethodnu odluku — Građanstvo Unije — Članak 21. UFEU-a — Sloboda kretanja i boravka u državama članicama — Zakon države članice kojim se ukidaju povlastice i kojim se zabranjuje dodjela novih plemićkih titula — Prezime punoljetne osobe, državljanina navedene države, stečeno tijekom uobičajenog boravka u drugoj državi članici čiji je također državljanin — Ime koje sadržava elemente plemstva — Boravište u prvoj državi članici — Odbijanje tijela prve države članice da u matičnu knjigu upiše ime stečeno u drugoj državi članici — Opravdanje — Javni poredak — Nespojivost s temeljnim načelima njemačkog prava)

8.8.2016   
            
            
               HR
            
            
               Službeni list Europske unije
            
            
               C 287/8
            
         Presuda Suda (drugo vijeće) od 2. lipnja 2016. (zahtjev za prethodnu odluku koji je uputio Amtsgericht Karlsruhe – Njemačka) – Nabiel Peter Bogendorff von Wolffersdorff protiv Standesamt der Stadt Karlsruhe, Zentraler Juristischer Dienst der Stadt Karlsruhe
   (Predmet C-438/14) (1)
   
   ((Zahtjev za prethodnu odluku - Građanstvo Unije - Članak 21. UFEU-a - Sloboda kretanja i boravka u državama članicama - Zakon države članice kojim se ukidaju povlastice i kojim se zabranjuje dodjela novih plemićkih titula - Prezime punoljetne osobe, državljanina navedene države, stečeno tijekom uobičajenog boravka u drugoj državi članici čiji je također državljanin - Ime koje sadržava elemente plemstva - Boravište u prvoj državi članici - Odbijanje tijela prve države članice da u matičnu knjigu upiše ime stečeno u drugoj državi članici - Opravdanje - Javni poredak - Nespojivost s temeljnim načelima njemačkog prava))
   (2016/C 287/09)
   Jezik postupka: njemački
   
      Sud koji je uputio zahtjev
   
   Amtsgericht Karlsruhe
   
      Stranke glavnog postupka
   
   
      Tužitelj: Nabiel Peter Bogendorff von Wolffersdorff
   
      Tuženici: Standesamt der Stadt Karlsruhe, Zentraler Juristischer Dienst der Stadt Karlsruhe
   
      Izreka
   
   Članak 21. UFEU-a treba tumačiti na način da tijela države članice nisu obvezna priznati promjenu prezimena i imena državljanina te države, ako je on istodobno državljanin druge države članice u kojoj je stekao ime koje je slobodno izabrao i koje sadržava više plemićkih elemenata, a koji nisu prihvatljivi prema pravu prve države članice, ako se utvrdi, a to je na sudu koji je uputio zahtjev da provjeri, da je takvo odbijanje priznanja u tom kontekstu opravdano razlozima vezanima za javni poredak koji su prikladni i potrebni da bi se zajamčilo poštovanje načela jednakosti pred pravom svih građana navedene države članice.
   
      (1)  SL C 462, 22. 12. 2014.